Държавен вестник, бр. 106, 2023 г., стр. 45

БРОЙ  106	
Д Ъ Р Ж А В Е Н  В Е С Т Н И К 	
СТР.  45  
характер. Изречение първо не се прилага, 
доколкото притежателят на участие в собстве­
ността няма право да използва такава загуба 
при определянето на данъчния си финансов 
резултат. 
(4) Включените данъци на образувание 
със смесен характер, което е крайно образу­
вание майка, се намаляват пропорционално 
на размера на намалението на допустимата 
печалба съгласно ал. 1 и 2.
(5) Алинеи 1 – 4 се прилагат по отношение 
на място на стопанска дейност, чрез което 
образувание със смесен характер, което е 
крайно образувание майка, извършва изцяло 
или частично своята дейност, или чрез което 
се извършва изцяло или частично дейност на 
данъчно прозрачно образувание, при условие 
че участието на крайното образувание майка 
в собствеността на това данъчно прозрачно 
образувание се държи пряко или чрез верига 
данъчно прозрачни образувания.
Крайно образувание майка при данъчен 
режим на приспадане на дивиденти
Чл. 260я11. (1) За целите на този член:
1. „данъчен режим на приспадане на ди­
виденти“ е данъчен режим, съгласно който 
се прилага облагане само на едно ниво на 
доходите от дивиденти на собствениците на 
дадено образувание чрез намаляване или 
изключване от печалбата на разпределящото 
образувание на размера на разпределената 
от него печалба, или чрез освобождаване на 
кооперация от данъчно облагане;
2. „подлежащ на приспадане дивидент“ е по 
отношение на съставно образувание, за което 
се прилага данъчен режим на приспадане на 
дивиденти:
а) разпределение на печалба на притежате­
ля на участие в собствеността на съставното 
образувание, която се приспада при опреде­
ляне на облагаемата печалба на съставното 
образувание съгласно законодателството на 
юрисдикцията, в която е разположено същото;
б) дивидент, изплатен на член на коопе­
рация;
3. „кооперация“ е образувание, което ко­
лективно предлага за продажба или придобива 
стоки или услуги от името на своите членове 
и което подлежи на такова данъчно облагане 
в юрисдикцията, в която е разположено, което 
гарантира данъчна неутралност по отношение 
стоките или услугите, които са продадени или 
придобити от членовете на кооперацията чрез 
тази кооперация.
(2) Крайно образувание майка на многона­
ционална или голяма национална група пред­
приятия, по отношение на което се прилага 
данъчен режим на приспадане на дивиденти, 
намалява за данъчния период допустимата си 
печалба, до нула, с размера на разпределения 
в срок до 12 месеца след края на данъчния 
период, подлежащ на приспадане дивидент, 
при условие че е изпълнено едно от следните 
условия:
1. дивидентът подлежи на облагане при 
получателя му в данъчна година, която при­
ключва до 12 месеца след края на данъчния 
период, с данъчна ставка, равна на или по-
висока от 15 на сто;
2. може с основание да се очаква, че 
общият размер на коригираните включени 
данъци и данъците на крайното образувание 
майка, платени от получателя на дивидента 
във връзка с този дивидент, е по-голям от 
или равен на 15 на сто от размера на дохода 
от този дивидент. 
(3) Освен по ал. 2, крайно образувание 
майка на многонационална или голяма наци­
онална група предприятия, по отношение на 
което се прилага данъчен режим на приспадане 
на дивиденти, намалява за данъчния период 
допустимата си печалба, до нула, с размера 
на разпределения в срок до 12 месеца след 
края на данъчния период признат дивидент, 
при условие че получателят е:
1. физическо лице и полученият дивидент 
е изплатен от снабдителна кооперация про­
порционално на покупките, или
2. физическо лице, което е местно лице 
за данъчни цели в юрисдикцията, в която е 
разположено крайното образувание майка, 
и което притежава участие в собствеността, 
представляващо право на 5 на сто или по-
малко от печалбите и активите на крайното 
образувание майка, или
3. публично образувание, международна 
организация, организация с нестопанска цел 
или пенсионен фонд, различен от образувание 
за пенсионни услуги, което е местно лице 
за данъчни цели в юрисдикцията, в която е 
разположено крайното образувание майка.
(4) Включените данъци на крайно образу­
вание майка, различни от данъци, за които е 
било разрешено приспадане на дивиденти, се 
намаляват пропорционално на намалението 
на допустимата печалба съгласно ал. 2 и 3.
(5) Когато крайното образувание майка 
държи участие в собствеността на друго със­
тавно образувание, по отношение на което 
се прилага данъчен режим на приспадане на 
дивиденти, пряко или чрез верига от такива 
съставни образувания, ал. 2 – 4 се прила­
гат за всяко друго съставно образувание, 
разположено в юрисдикцията на крайното 
образувание майка, по отношение на което 
се прилага данъчният режим на приспадане 
на дивиденти, доколкото неговата допустима 
печалба се разпределя от крайното образу­
вание майка на получатели, които отговарят 
на условията по ал. 2 – 3.
(6) За целите на ал. 2 дивидент, разпределен 
от снабдителна кооперация, се счита за под­
лежащ на данъчно облагане при получателя,